Nariadenie Komisie (ES) č. 1510/96 z 26. júla 1996 o zatrieďovaní určitých tovarov do kombinovanej nomenklatúry



Úradný vestník L 189 , 30/07/1996 S. 0089 - 0090

CS.ES Kapitola 02 Zväzok 07 S. 203 - 204

ET.ES Kapitola 02 Zväzok 07 S. 203 - 204

HU.ES Kapitola 02 Zväzok 07 S. 203 - 204

LT.ES Kapitola 02 Zväzok 07 S. 203 - 204

LV.ES Kapitola 02 Zväzok 07 S. 203 - 204

MT.ES Kapitola 02 Zväzok 07 S. 203 - 204

PL.ES Kapitola 02 Zväzok 07 S. 203 - 204

SK.ES Kapitola 02 Zväzok 07 S. 203 - 204

SL.ES Kapitola 02 Zväzok 07 S. 203 - 204



Nariadenie Komisie (ES) č. 1510/96 z 26. júla 1996 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (ES) č. 1192/96 [2], najmä na jeho článok 9, keďže na účel zabezpečenia jednotného uplatňovania kombinovanej nomenklatúry pripojenej k tomuto nariadeniu je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadením (EHS) č. 2658/87 sa stanovili všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je ustanovená osobitnými ustanoveniami spoločenstva, s cieľom uplatňovania tarifných alebo iných opatrení týkajúcich sa obchodu s tovarom; keďže podľa uvedených všeobecných pravidiel tovary, opísané v stĺpci 1 tabuľky pripojenej k tomuto nariadeniu, sa musia zatrieďovať do príslušných číselných znakov uvedených v stĺpci 2 na základe odôvodnení stanovených v stĺpci 3; keďže je prijaté, že držiteľ môže naďalej používať záväzné informácie o nomenklatúrnom zatriedení tovaru vydané colnými orgánmi členských štátov, pokiaľ ide o zatriedenie tovarov do kombinovanej nomenklatúry, a ktoré nevyhovujú tomuto nariadeniu, podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992 zriaďujúceho Colný kódex spoločenstva [3], na obdobie troch mesiacov; keďže opatrenia ustanovené v tomto nariadení sú v súlade so stanoviskom sekcie pre tarifnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry do príslušných číselných znakov uvedených v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú tomuto nariadeniu, sa môžu naďalej používať podľa ustanovení článku 12 ods. 6 nariadenia (EHS) č. 2913/92 na obdobie troch mesiacov. Článok 3 Toto nariadenie nadobúda účinnosť 21. deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júla 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 156, 29.6.1996, s. 15. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie číselný znak | Odôvodnenie | (1) | (2) | (3) | 1.Obal z plastu, v dvoch kusoch, obsahujúci:plastový hračkársky zotrvačník s priemerom 2,5 cmažuvačku vo forme loptičky pokrytej cukrom s obsahom sacharózy 69,5 % hmotnosti (vrátane invertného cukru vyjadreného ako sacharóza) | Plastový hračkársky zotrvačník 95039032 Žuvačka 17041099 | Zatriedenie je určené ustanoveniami všeobecných pravidiel 1, 5 a 6 pre interpretáciu kombinovanej nomenklatúry, poznámkou 2 písm. v ku kapitole 39 a znením číselných znakov 9503, 950390, 95039032, 1704, 170410 a 17041099 Nejde o zložený výrobok v zmysle všeobecného pravidla 3 písm. b pre interpretáciu kombinovanej nomenklatúry a najmä nejde o výrobok balený v súprave na predaj v malom. Pozri Vysvetlivky HS, pravidlo 3 písm. b, bod X, pododseky 1 a 3. | (percentuálna hmotnosť) | Srvátka v práškovej forme | 30-35 | Syr v práškovej forme | 20-25 | Soľ | 15-18 | Cibuľa a cesnak | 8-10 | Maslové mlieko v prášku | 8-10 | Kyselina mliečka a kyselina citrónová | 3-4 | Petržlen | < 1 | Extrakt z papriky | < 0,5 | Korenie | < 0,5 | Sójový olej | < 0,25 | Oxid kremičitý | < 0,5 | Tento výrobok je použitý ako chuťová prísada pri výrobe jedál rýchleho občerstvenia | | 21039090 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 2103, 210390 a 21039090, | --------------------------------------------------